# **Transskribering af podcast ”CSUN dag 2”**

*Nedenstående er en transskribering af en snak mellem IBOS’ IKT-konsulenter Bo Alstrup og Rasmus Paasch om viden de har suget til sig på CSUN-konferencen.*

Det er blevet dag to, tirsdag. Og nu har vi lige været inde og høre åbningsindlægget her, som vi kan kalde keynote. Bo, lige nogle tanker.

Nogle tanker, ja. Utrolig sympatisk mand, ham Mike Patello, som jeg vidst nok har hørt ved en anden lejlighed også. Meget engageret taler og naturlig og god publikumskontakt. Lang tale han holdt, men hovedbudskaberne kunne være noget med, at man skal beskæftige sig med det, man brænder for. Altså, find din passion og dan din karriere omkring det. Og så var der noget med transparens. Han havde en rørende historie i forhold til hans firma var ved at gå ned, og så fik han støtte fra hans konkurrenter. Det kunne man godt høre. Det var han berørt af. Og så var der det der med brugerinddragelse, som han havde krystalliseret ned i et slogan, som han sagde ’Nothing about us without us.’

Præcis.

Og som han sagde, at selvom han havde været 35 år i denne her business, så vidste han stadigvæk ikke nok om brugerne til, at det ikke var nødvendigt at inddrage dem. Så brugerinddragelse, ja tak.

Det må man sige.

Vi sætter punktum for nu og så vender vi tilbage lidt senere, når vi har været inde på nogle sessions.

Vi er trukket udenfor i regnvejret. I det strålende californiske vejr.

Så vi kan få lidt fred og ro til at tale her. Og nu har vi været igennem et par sessioner her. Du har været inde til noget Google.

Ja, jeg har været inde til What's New in Google. Det var sådan koncentreret meget om Android.

Det er jo Google, der står bag android. Og Chrome og Chromebooks, og så var der lige en lille afstikker til Google Maps.

Noget specielt du tager med dig?

Ja, de fortæller jo, at de er kommet rigtig langt med Android. Med nogle af de kompenserende muligheder. Hvor de jo, som jeg har hørt det, virkelig giver dem gas med de visuelle fremhævninger. Det vil sige bogstaver og fonte og sådan noget. Og faktisk også lidt talsyntese i forhold til at få læst nogle ting op med TalkBack.

Det som de slog en del på, det var noget med tekstgenkendelse. Sådan at man kan transskribere løbende. Og der fremhævede de, at det om jeg så må sige, blev på apparatet. Det kom ikke i skyen for at blive fortolket.

Nej, så det var on device.

Det var on device. Og det vil sige, at der er nogle gdpr-mennesker, der ville nikke smilende til. Det var sådan set det. Så blev der også nævnt, at i forbindelse med TalkBack, at der var kommet nogle nye oplæsningsgestikker til.

Altså med stemmen?

Nej, med fingrene, gestikker på skærmen. Noget med at lade fingrene glide op og ned og så videre.

Der er det jo sådan, at Android kan noget andet end iPhone. De er lidt mere, hvad skal vi kalde det, avanceret på nogle punkter i hvert fald, med de her vinkelgestikker.

Men det lød jo som om, at de visuelle forbedringer med hensyn til kompenseringen, at de havde fået lige et nøk til den bedre side.

Det lyder spændende.

Så var der Chrome. Det var sådan set det samme der, at man havde givet den gas med at tune det visuelle indtryk med spacering, fontvalg og forstørrelse også, men også tekststørrelse.

Så havde vi lige Google Maps, som lige om lidt - coming soon - skulle den kunne fortælle folk, fx nedsat syn, skulle den kunne fortælle folk om tilgængeligheder, hvor man var på vej hen, og også nogle tips i forhold til ruten, man havde lagt. Og det er jo super værdifuldt.

Det lyder spændende.

Det synes jeg.

Vi kan jo sige, at det oplæg, den session, den blev livestreamet.

Det er rigtigt.

Det er på site google.com, det ligger et eller andet godt sted.

Alletiders. Vi skal videre i teksten, vi har travlt.

Det næste venter på os. Over and out fra nu.

Nu har vi også været igennem eftermiddagens seancer. Der var desværre basis for lidt improvisation med hensyn til deltagelse, fordi Apple-nyhederne, det var der åbenbart også andre end os, der synes, var interessante, så der var totalt udsolgt, da vi nåede frem.

Der var simpelthen fyldt helt op, så vi blev afvist i døren, skulle jeg til at sige.

Det gjorde vi. Så vi tog en rask beslutning.

Det gjorde vi, og så smuttede vi hen til noget andet Apple, nemlig noget machine learning i forhold til talegenkendelse.

Voice over.

Præcis. Det var meget sjovt. Han snakkede overhovedet ikke om Siri.

Det gjorde han ikke.

Ikke i det eneste ord. Og der fik vi sådan lidt teoretisk baggrund for, hvad machine learning egentlig er. Det handler jo bare om, at man stopper nogle informationer ind i en såkaldt box, og så kommer der noget ud af den. Og det handler om vanskelige, overskuelige inputs, som billeder og den slags. Og det er jo det, som bliver brugt til billedgenkendelse, i hvert fald i Apple-verdenen.

Jo, altså hans budskab var jo - og det sagde han flere gange, både i indledningen og afslutningsvis - at når Apple laver machine learning, så er det jo på baggrund af nogle store modeller, som bliver trænet med mange data.

Præcis.

Det der, f.eks. det her med door detection, eller det her med, at iPhone'en kan lokalisere en dør. Det kommer fra, at man har puttet mange billeder af en dør ind i computeren, og så har den fået en fornemmelse af, hvad en dør er, og hvordan sådan en kan se ud.

Præcis, og det skal retfærdighedsvis siges, at vi ikke har testet det.

Nej.

Men det er skulle være kørende fra iOS 15.

Ja, og jeg har faktisk testet det, og det fungerer.

Det fungerer simpelthen.

Ja, det fungerer. Den er faktisk god og solid. Og den fortæller også, hvilken vej dørene åbner, og i hvilken side den er hængslet.

Det er jo så godt.

Det fungerer godt.

Og det var hvad? Tre tab med fire fingre?

Der var en genvej i forhold til - en gesture - i forhold til det her med at bruge voice over recognition. Altså genkendelse, som skal aktiveres, når man er voice over-bruger.

Præcis.

Det er godt. Funktionen ligger faktisk også i forstørrelsesglasset på iOS. Så man kan hente den der. Det er en god solid løsning. Forstørrelsesglasset er jo rigtig godt i forvejen, og så er der så kommet den her ting på, og det virker jo ikke på alle telefoner, det virker på nogle af de nyere udgaver, så vidt jeg husker.

Så det kræver også noget hardware-understøttelse.

Ja. Men det var sådan set et fint oplæg.

Så var jeg jo inde at høre et oplæg om et grafisk punktdisplay, som APH. Altså American Printing House, som står for de fleste punktprintninger her i landet, har kastet sig ud i. Og det er sket i samarbejde med Humanware og med det koreanske firma, der hedder Dodge Incorporated, som fremstiller punktceller. Og det er rigtig, rigtig spændende.

Hvis man prøver at give et indtryk af, hvor stort det er, det her grafiske punktdisplay, så hvis man skulle lave det om til almindelige punktceller, så ville det svare til 10 linjer med 32 karakterer.

Ja, det er ret voldsomt.

Det er det. Men virkelig anvendeligt. Og det de siger, det er, at det skal være anvendeligt for mange firmaer. Så de vil også lave et udviklingskit, som forventes, vil være færdigt her i midio i år.

Altså så andre firmaer kan købe selve...

Selve dimsen og udvikle deres egne apps til det.

Ja.

Der er jo rigtig, rigtig, rigtig mange muligheder for sådan et grafisk display. Selvfølgelig kan man vise grafer. Det giver sig selv. Man kan også vise musik, altså noder, hvis det er noget med noderne over hinanden, ligesom på et almindeligt partitur. Det kan jo også bruges til at programmere, hvor man jo ofte benytter denne her indrykning eller indentering til at vise noget struktur i ens kode. Det er meget vanskeligt, hvis man ikke har noget, man kan referere til over hinanden.

Det er i hvert fald en af de udfordringer, vi nogle gange møder, når bl.a. studerende har et modul i kodning, for eksempel, at det er noget, de skal bruge. Faktisk sådan ret indgående. Og der er indentering bare fuldstændig allergørende for, om det kan kompileres og køres.

Lige præcis.

Det kan tage lang tid at fejlsøge på noget, hvis ikke...

Hvis ikke du har styr på strukturen i dit program, så skal du have visualiseret det hele i hovedet, ikke?

Lige præcis.

Der får man altså lidt det samme, som seende gør, når de kigger ned over en kode. Virkelig, virkelig spændende.

Det er ikke i produktion endnu, det her. Der er prototyper ude, cirka 10. Og her til efteråret, der vil man lave en større bruger-test - jeg tror, det var 100 eller 200 enheder.

Men vi har jo set dem, vi har prøvet dem, vi har mærket på dem.

Det man så måske kan supplere lidt med - det er sådan lidt teknisk - det er, at man bruger ikke de simpelthen pito-elektriske stifter på displayet der. Man bruger en ny teknik, som er baseret på noget elektromagnetisme, som betyder, at den kun bruger strøm, når den skifter tilstand på stiften. Og så bliver de låst, sådan at de bliver faste og mærke på de her stifter.

En fin, fin fornemmelse i hvert fald. Og det siger jeg jo som ikke punktlæser.

Det er jo det. Og det som også er rigtig fint ved dem, det er, at stifterne er beskyttet af en membran, der ligger henover, så de bliver modstandsdygtige i et eller andet omfang overfor kacao og cola og hvad børn ellers kunne finde på at hælde ned i dem. Så det er virkelig spændende. Det bliver dyrt, men ikke så dyrt, som hvis det havde været med pikto-ting. Man taler om en pris på 10.000-15.000 dollars per display.

Ja. Det er jo amerikanske.

Det er jo en del.

Så skal det til Europa, så kommer der lidt oveni.

Det gør der givetvis. Så nok oppe i nærheden af et eller andet sted med 100.000 kroner.

Ja. Det ved vi ikke noget om. Det er gisninger.

Det er det.

Udstillingen er åben, og vi har også været inde. Det bliver ikke nu, vi kommer til at fortælle så meget om det. Men den er åbnet, og vi har været inde og snuse lidt. Blandt andet til det her grafiske punktdisplay.

Det har vi. Vi har været inde og mærke på dyret.

Og vi har kun lige kradset i overfladen i forhold til udstillingen.

Så det kommer til at foregå over de næste par dage. Men der er adskillelige spændende nyheder.

Skal vi ringe af for nu?

Det synes jeg.